## FIȘA MĂSURII M4/6A

**Denumirea măsurii: Modernizarea activităților neagricole**

**CODUL Măsurii: M4/6A**

**Tipul măsurii:** **🗹 INVESTIȚII**

**□ SERVICII**

□ **SPRIJIN FORFETAR**

* + - 1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Conform datelor furnizate de Direcția Județeană de Statistică, doar puțin peste 5% din populația teritoriului este angajată în cadrul unor societăți comerciale. În lista principalilor angajatori ai județului, din punct de vedere al cifrei de afaceri, nu se află niciunul cu punct de lucru în teritoriul aferent ATBN. În anul 2014, 64% din totalul angajaților figurau în cadrul unor întreprinderi din orașul Rupea și în comuna Hoghiz, unde se concentrează mai multe firme, care sunt și cei mai mari angajatori din teritoriu. În majoritatea localităților din teritoriu, numărul de întreprinderi înregistrate este între 5 și 24 per localitate, principalul sector în care activează fiind comerțul (cu amănuntul în magazine nespecializate sau magazine mici specializate cu vânzare de diverse produse alimentare sau nealimentare).

Dezvoltarea de activități non-agricole reprezintă o oportunitate importantă, atât din perspectiva creării de locuri de muncă, cât și din cea a creșterii atractivității zonei și implicit, a menținerii în teritoriu a tinerilor. Totodată, o paletă diversificată de servicii influențează și interesul turiștilor.

**Obiectiv specific al măsurii** **4/6A**: Dezvoltarea durabilă a economiei locale prin valorificarea responsabilă a resurselor locale, diversificarea serviciilor și produselor și crearea de locuri de muncă.

**Obiective de dezvoltare rurală 3 și 2**: obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, respectiv asigurarea gestionării durabile a resurselor naturale și combaterea schimbărilor climatice, din Reg. (UE) nr. 1305/2013, art. 4 lit. b) și c).

Măsura **M4/6A** contribuie la **Prioritatea 6** “*Promovarea incluziunii sociale, a reducerii sărăciei și a dezvoltării economice în zonele rurale” și la* **Prioritatea 5**“*Promovarea utilizării eficiente a resurselor și spijinirea tranziției către o economie cu emisii reduse de carbon și rezilientă la schimbările climatice în sectoarele agricol, alimentar și silvic*“prevăzute la art. 5, Reg. (UE) nr. 1305/2013.

Măsura corespunde obiectivelor **art.19** “*Dezvoltarea exploatațiilor și a întreprinderilor”* din Reg. (UE) nr. 1305/2013, mai exact alin. 1, lit. b) investiții în crearea și dezvoltarea de activități neagricole.

Măsura contribuie la **Domeniul de intervenție** **6A** *Facilitarea diversificării, a înființării și a dezvoltării de întreprinderi mici, precum și crearea de locuri de muncă*.

Măsura contribuie secundar și la **Domeniul de intervenție** **DI 5C** *Facilitarea furnizării și a utilizării surselor regenerabile de energie, a subproduselor, a deșeurilor și reziduurilor și a altor materii prime nealimentare, în scopul bioeconomiei*.

Măsura contribuie la obiectivele transversale ale Reg. (UE) nr. 1305/2013: inovare; mediu și climă;

**Inovare:** Prin măsură se vor sprijini investițiile în tehnologii și echipamente cu caracter inovator, care vor conduce la creșterea viabilității economice a afacerilor existente.

**Mediu și climă**: proiectele vor avea ca scop **diminuarea/limitarea** **efectelor negative asupra mediului.** **Tipuri de acțiuni** (enumerarea nu este limitativă, ci exemplificativă): dotarea clădirilor cu sisteme care utilizează energie regenerabilă; finanțarea și prioritizarea activităților productive care folosesc resurse locale neutilizate până în prezent; modernizarea activităților prin dotarea cu tehnologii și echipamenete cu un consum redus de energie.

**Complementaritatea cu alte măsuri din SDL:** Măsura **M4/6A** “Modernizarea activităților neagricole” este complementară cu măsura **M5/6B** „Revitalizarea patrimoniului local, servicii de bază și infrastructură la scară mică pentru teritoriul GAL ATBN” și cu măsura **M7/1B** „Consolidarea capitalului social”.

**Sinergia cu alte măsuri din SDL:** Măsura **M4/6A „**Modernizarea activităților neagricole”contribuie împreună cu măsurile **M3/6A** „Diversificarea activităților neagricole”, **M5/6B** „Revitalizarea patrimoniului local, servicii de bază și infrastructură la scară mică pentru teritoriul GAL ATBN”*,* **M6/6B** „Investiții în infrastructură socială și pentru incluziunea minorităților” la îndeplinirea **Priorității 6**“*Promovarea incluziunii sociale, a reducerii sărăciei și a dezvoltării economice în zonele rurale”,* prevăzută la art. 5, Reg. (UE) nr. 1305/2013.

**2. Valoarea adăugată a măsurii**

Valoarea adăugată a măsurii derivă din faptul că stimulează dezvoltarea activităților neagricole productive și serviciilor necesare la nivelul teritoriului, răspunzând în acest fel nevoilor exprimate de actorii locali în cadrul întâlnirilor publice și în cadrul focus grupurilor.

Având în vedere numărul redus de persoane salariate în cadrul societăților comerciale din teritoriu, faptul că se vor prioritiza proiectele care prevăd crearea de locuri de muncă crește valoarea adăugată a măsurii M4/6A. Încurajarea angajării persoanelor care provin din grupuri vulnerabile diminuează riscul de excluziune socială a acestora, contribuind la valoarea adăugată a acestei măsuri.

Totodată, prin această măsură vor fi susținute meșteșugurile și activitățile productive care vor folosi ca materie primă resurse locale, vor promova cultura tradițională și vor respecta principiile dezvoltării durabile. Nu în ultimul rând, bioeconomia și proiectele care vor contribui la protecția mediului vor fi susținute în cadrul acestei măsuri, prin aplicarea criteriilor de selecție referitoare la utilizarea energiilor regenerabile și la utilizarea resurselor locale neutilizate în prezent ca materii prime, reducând astfel consumul de combustibil necesar transportului acestor materii către producători din afara teritoriului sau pentru transportul altor materii prime din afara teritoriului pentru antreprenoriatul local.

**3. Trimiteri la alte acte legislative**

**Legislație națională:**

* Reg. (UE) nr. 1303/2013;Reg. (UE) nr. 807/; Reg. (UE) nr. 808/2014 **;** Recomandarea 2003/361/CE din 6 mai 2003; Reg. (UE) nr. 1407/2013; Reg. (UE) nr. 215/2014;

**Legislație europeană:**

* OUG nr. 346/2004; OUG nr. 44/2008; HG nr. 226/2015; OUG nr. 49/2015; OUG nr. 66/2011.

**4. Beneficiari direcți/indirecți (grup țintă)**

**Beneficiari direcți** ai acestei măsuri pot fi:

**Micro-întreprinderi şi întreprinderi neagricole mici**, care desfășoară activitatea propusă pentru modernizare de minim 1 an.

**Întreprinderea mică** – reprezintă întreprinderea care are între 10 și 49 de salariați și realizează o cifră de afaceri anuală netă sau dețin active totale de până la 10 milioane euro, echivalent în lei;

**Microîntreprinderea** – reprezintă întreprinderea care are până la 9 salariați și realizează o cifră de afaceri anuală netă sau dețin active totale de până la 2 milioane euro, echivalent în lei;

**Membrul unei gospodării agricole** – reprezintă orice persoană fizică sau juridică poate fi considerat membru al unei gospodării agricole, cu excepția lucrătorilor agricoli. În situația unei persoane juridice (micro-întreprindere sau întreprindere mică), aceasta trebuie să exercite o activitate agricolă la momentul solicitării sprijinului.

**Beneficiari indirecți** ai acestei măsuri vor fi:persoanele din categoria populaţiei active aflate în căutarea unui loc de muncă; micii fermieri și producători locali, populația din teritoriul GAL ATBN în ansamblu.

**5. Tip de sprijin**

Sprijinul în cadrul acestei măsuri poate fi acordat pentru componenta de investiții, astfel:

1. **Rambursarea** costurilor eligibile suportate și plătite efectiv;
2. **Plăți în avans**, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă pentru o perioadă de maxim trei ani și nu va depăşi 200.000 euro/beneficiar (întreprindere unică) pe 3 ani fiscali.

**6. Tipuri de acțiuni eligibile și neeligibile**

**Acțiuni eligibile:**

* **Activități meșteșugărești** (activități de artizanat și alte activități tradiționale neagricole – olărit, brodat, prelucrare manuală a fierului, lânii, lemnului, pielii, etc.);
* **Activități productive** (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase (producție de combustibil din biomasă – ex : fabricare de peleți); industrie metalurgică, fabricare construcții metalice, mașini, utilaje și echipamente; fabricare produse electrice, electronice) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.;
* **Activități turistice** (infrastructura de primire turistică cu respectarea arhitecturii locale tradiționale - țiglă ceramică în culori și forme specifice locale, tâmplărie ferestre din lemn, gresie /faianță exclusiv în băi; activități de agrement prietenoase cu mediul - echipamentele de agrement autopropulsate nu sunt eligibile);
* **Servicii** (ex: medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul ruraletc).

**Cheltuieli eligibile:** construcția, extinderea şi/sau modernizarea şi dotarea clădirilor, exceptând investițiile în infrastructura turistică unde sunt eligibile doar extinderea și/sau modernizarea; achiziţionarea şi costurile de instalare, inclusiv în leasing de utilaje, instalaţii şi echipamente noi; investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci.

Sunt eligibile toate tipurile de operațiuni care sunt în concordanță cu regulile generale din Regulamentele Europene, prioritățile stabilite pentru dezvoltarea locală – LEADER și obiectivele și prioritățile stabilite în Strategia de Dezvoltare Locală.

Pentru a stabili tipurile de acțiuni eligibile și neeligibile, trebuie să se țină cont de următoarele: art. 65 din Reg. (UE) nr. 1303/2013; art. 69(3) din Reg. (UE) nr. 1303/2013; art. 45 din Reg. (UE) nr. 1305/2013; art. 13 din Reg. (UE) nr. 807/2014; prevederile din Ghidul Solicitantului; prevederile din PNDR – cap. 8.1 și fișa tehnică a sub-măsurii 19.2; aspectele privind demarcarea și complementaritatea operațiunilor; respectarea regulilor schemei de ajutor de minimis (dacă este cazul).

Pentru proiectele finanțate prin sub-măsura 19.2 (investiții/servicii) se vor respecta prevederile aplicabile LEADER din Hotărârea Guvernului nr. 226 din 2 aprilie 2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat.

**7. Condiții de eligibilitate**

Solicitanții de sprijin prin această măsură vor trebui să îndeplinească următoarele condiții minime de eligibilitate:

* Să se încadreze în categoria beneficiarilor eligibili;
* Microîntreprinderile și întreprinderile mici să demonstreze că au sediul/punct de lucru în teritoriul GAL ATBN de minim 1 an;
* Obiectivul trebuie să se încadreze în cel puţin unul dintre tipurile de activităţi sprijinite prin măsura M4/6A;
* Toate cheltuielile aferente implementării proiectelor trebuie să fie efectuate pe teritoriul GAL ATBN;
* Întreprinderea nu trebuie să fie în dificultate în conformitate cu *Liniile directoare privind ajutorul de stat pentru salvarea și restructurarea întreprinderilor în dificultate*;
* Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului;
* Durata proiectului va fi de maxim 3 ani și se vor prevede cel mult 3 cereri de plată;
* Structurile de primire turistică de tip pensiune sau pensiune agroturistică să respecte specificul arhitectural local (criteriile vor fi detaliate în ghidul solicitantului);
* Nu sunt eligibile proiectele care includ achiziția / utilizarea echipamentelor de agrement autopropulsate.

**8. Criterii de selecție**

* Se vor prioritiza proiectele depuse de firme cu experiență, care demonstrează o bună gestionare a activității economice;
* Se vor prioritiza proiectele inovative sau care dovedesc printr-un document de planificare strategică de la nivel local că activitatea propusă este necesară la nivel de teritoriu GAL ATBN;
* Se vor prioritiza proiectele care prevăd activități productive;
* Se vor prioritiza proiectele care prevăd activități meșteșugărești;
* Se vor prioritiza proiectele care prevăd utilizarea energiilor regenerabile;
* Se vor prioritiza proiectele prin care se creează locuri de muncă / proiectele care prevăd angajarea persoanelor care provin din grupuri dezavantajate;
* Se vor prioritiza proiectele ai căror reprezentanți legali dovedesc că au experiență și/sau expertiză în domeniul în care doresc să investească;

***Notă:*** *Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.*

**9. Sume (aplicabile) și rata sprijinului**

Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși **200.000 de euro/beneficiar** pe 3 ani fiscali.

Intensitatea sprijinului va fi de 85% și nu va depăși 90.000 euro nerambursabili/proiect.

**Intensitatea sprijinului va crește la 90% pentru activitățile turistice, productive și meșteșugărești.**

**Valoarea eligibilă minimă a unui proiect este de 5.000 de euro.**

**10. Indicatori de monitorizare**

Locuri de muncă create: 2;

Cheltuieli publice totale: 200.000 euro.